  Майя Бывальцева Куазь кезьытскемез лыдэ басьтыса, Удмуртиысь Кун автоинспекция водительёслы машина питранъёссэс матысь дыре тол вакытлы воштыны дэмла. Со сярысь элькунысь кунпуш ужъёсъя министерстволэн пресс-службаез ивортэ. Уй-нуналскын шоро-куспо температура 5 градусозь усе ке, гужем шинаос сюрес вылэн умой уг кутӥсько ни. Нош али лымытэм дыръя но автомобиль йӧкур вылэ шедьыны быгатэ. Резинаез дырыз дыръя воштон водительлы урод куазь дыръя югдурез кияз возьыны юрттоз. Нош со шудтэм учыръёсты кулэстыны, озьыен, сюрес вылтӥ мынӥсь-ветлӥсьёслэсь улонзэс утьыны луонлык сётоз Удмуртиысь кунпуш ужъёсъя министерстволэн пресс-службаезОзьы ик водительёсты пиялаез гылтӥсь суретэз но воштыны куро. Тодэ вайытом, Удмурт Гидрометцетрлэн пресс-службаез азьвылгес ивортӥз вал, таиз арня шуныт луоз на шуыса, но коньывуон пумын-шуркынмон кутсконын уйёсы пумен ӵемгес кынтылоз.  Тегъёс: Авто ГИБДД Удмуртия Тол кышкыттэмлык  